
Leder-artiklen bragt i UFO-Nyt nr. 3, 2005: 

De er her endnu! 

Af Kim Møller Hansen 
Formand, SUFOI 

Den 59-årige filmskaber Steven Spielberg er forbavset over, at der er færre 
ufo-observationer nu end for 20 år siden - fordi teknologien til at registrere 
eventuelle aliens er så udbredt i dag. 

Spielberg har produceret adskillige spillefilm med et alien-tema: den 
uovertrufne »Nærkontakt af Tredie Grad«, den rørende »ET« og den 
voldsomme »Klodernes Kamp«. 

Spielberg er skuffet over, at han tilsyneladende aldrig selv får chancen for at 
se et bevis på ufoernes eksistens. Flan siger: „ Der er millioner af 
videokameraer derude, og de optager færre videoer > end man gjorde i 
1970'erne og 1980'erne. Der er i dag 150 % flere kameraer, så hvorfor 
optager vi så færre film af den slags? Jeg tror, at vi alle ved, at vi ikke er alene 
i universet. I dag, hvor jeg er i 50'erne, er jeg lidt mindre sikker på, om vi 
nogensinde finder ud af, om vi er den eneste intelligente, biologiske livsform - 
end jeg var, da jeg var i 30'erne." 

Hvis ufoerne er rumskibe a la dem i »Nærkontakt af Tredie Grad« - altså solide 
fysiske luftfartøjer, som man kan skyde ned eller kravle ind i, så har Spielberg 
naturligvis en pointe - så burde de for længst være foreviget på video m.m. Så 
måske er ufoerne slet ikke fysiske fartøjer? Eller også kan de bare ikke filmes? 
Og ville vi i øvrigt, hvis vi blev præsenteret for at knivskarpt foto af et 
Spielberg-lignende fartøj, tro på dets ægthed og værdi som bevismateriale? 
Næppe! Et billede beviser intet - men giver os et glimt af virkeligheden. Glimt 
som i nogle tilfælde kan styrke en troværdig øjenvidneberetning. 

Spielberg har ret i, at vi i dag ikke ser mange 
- hvis overhovedet nogen - billeder af ufoer i 
spielbergsk forstand. Men mængden af 
digitalfotos og videooptagelser af 
tilsyneladende uforklarlige fænomener og 
antallet af observationer er faktisk ikke 
faldende. Det kan man få en god fornemmelse 
af ved at se indberetningslisterne på SUFOI's 
hjemmeside www.ufo.dk, hvor alle med 
adgang til internettet kan skrive deres 
observationsberetninger. Ligesom alle, der 
modtager vores gratis UFO-Mail, kan se de 
mange fotos fra videokameraer, 
mobiltelefoner, webcams etc., som SUFOI 
dagligt modtager - og som desværre ikke altid 
har en teknisk kvalitet, der yder dem 
retfærdighed ved en gengivelse i UFO-Nyt. 





Det er i øvrigt interessant, at det stigende antal fotos fra fx mobiltelefoner 
præger mediedækningen mere og mere. Allerede få minutter efter en 
katastrofe er indtruffet, kan medierne bringe de første øjenvidneberetninger og 
amatørfotos. Tænk blot på 11. september, gidseltagningen på skolen i Beslan, 
tsunamikatastrofen i Asien og bombningerne i London. Det giver medierne et 
troværdighedsproblem, at billedmaterialet kommer fra anden eller tredje hånd, 
hvis redaktionerne forsømmer at bruge tid på at bekræfte billedernes ægthed. 
Spielberg har formentlig ret i, at sammenlignet med for 20 år siden bliver 
færre observationer i dag kategoriseret som ufo-observationer og finder som 
sådan vej til medierne og ufo-bladenes spalter. Det er der sikkert mange 
forklaringer på. Et par kunne være: 

SUFOI og lignende organisationer i andre lande er i de seneste 20 år blevet 
meget dygtigere til at finde årsagerne til de mangeartede observationer. Og de 
fleste observatører søger i dag selv naturlige forklaringer på deres oplevelser i 
stedet for at vælge den nemmeste løsning, nemlig at stille sig tilfreds med at 
sige, at man nok har set et rumskib, og så lade oplevelsen indgå i „mindernes 
land", så den engang kan gengives for børnebørnene, når der skal fortælles 
anekdoter. Vi tror også i al beskedenhed, at SUFOI's informationsarbejde har 
båret frugt. Ikke mindst vores guide »Når du ser et stjerneskud« (som du kan 
få gratis, se bestillingskuponen sidst i denne UFO-MAIL) hjælper mange til selv 
at identificere det sete. Det vidner de mange e-mails fra tilfredse besøgende 
på www.ufo.dk om. 

Der er selvfølgelig også den mulige forklaring på de færre observationer i 
kategorien „UFO", at vi i dag er i stand til at forklare alt. At der ikke findes 
mere at opdage i vores omverden - at vi i dag ved alt, hvad der er værd at 
vide! En sådan påstand er igennem tiderne blevet fremført gang på gang - 
også af adskillige, agtværdige videnskabsfolk- og hver gang gjort grueligt til 
skamme. 


Anmeldelse bragt i UFO-Nyt nr. 3, 2005: 

På jagt efter liv i rummet 

Af Kim Møller Hansen 

„Det vigtige er, at vi søger efter liv i rummet, og at vi fortsætter 
med at gøre det. Det er den eneste måde, hvorpå vi kan lære 
mere om både os selv og universets indretning", siger 
astrofysikeren Michael Linden-Vørnle. 

I Jens Kertes nye interviewbog afsøger Michael Linden-Vørnle hver en afkrog af 
kosmos i fortid, nutid og fremtid for alt, hvad der rører på sig af såvel mulig 
som umulig biologi og intelligens. Han tror ikke selv på, at Jorden besøges af 
rumskibe med udenjordiske intelligenser, men erkender, at en lille procentdel 
af alle observationer af ufoer foreløbig ikke lader sig forklare med baggrund i 
kendte fænomener fra meteorologi og astronomi til spionsatellitter eller 
hemmelige testflyvninger af nye flytyper. 



„Hvis du nu en mørk aften ude på en øde 
mark stødte på et bemandet rumskib fra en 
anden verden og blev inviteret om bord for at 
stille ét og kun ét spørgsmål', hvad ville du så 
gerne vide?" 

Dette er blot ét af de mange spørgsmål, som 
journalisten Jens Kerte stiller Michael Linden- 
Vørnle i bogen »Universet - dødt eller 
levende«. Og Michael svarer: 

„Ja, hvis vi springer alle høflighedsfraser og 
snak om rejse, vind og vejr over, så er der ét 
spørgsmål, der for mig overskygger alle 
andre: Hvordan er jeres arveegenskaber 
programmeret? 

Intet kan være vigtigere at få besvaret end 
netop det spørgsmål. Er udenjordiske væsner 
udstyret med DNA-molekyler magen til dem 
på Jorden eller noget helt andet? 

Det er i hvert fald svært at forestille sig, at det 
skulle være livsnødvendigt - om jeg så må 
sige - med lige præcis fire baser og 20 
aminosyrer i den genetiske kode for at skabe liv. 

For hvis denne DNA-kode er en rigtig kode på samme måde, som f.eks. 
morsealfabetet er det, så er anvendelsen af netop fire baser og 20 aminosyrer 
ikke nogen tvingende nødvendighed. 

Man skulle tro, at liv lige så godt kunne tage afsæt i f.eks. to baser og 16 
aminosyrer. På samme måde, som det også er et vilkårligt antal streger og 
prikker, de enkelte bogstaver i morsealfabetet består af. 

Når f.eks. nødsignalet SOS består af tre prikker, tre streger og tre prikker, er 
det jo ikke dikteret af en eller anden naturlov. Det er bare en tilfældig 
beslutning. 

På samme måde kunne det være en tilfældighed, at DNA-koden på Jorden er 
kommet til at bestå af netop fire baser og 20 aminosyrer. Andre steder i 
universet kunne koden til DNA-molekylerne og livet måske være en helt 
anden. 

Den slags spørgsmål ville jeg utroligt gerne diskutere med ethvert rumvæsen, 
der kom forbi." 

Er der liv? 

Michael Linden-Vørnle tror, at der findes intelligent liv langt derude i det 
gigantiske univers. Primitivt liv findes måske tæt på Jorden. Michaels egen 
favorit er Jupiters isdækkede måne Europa: 

„Personligt tror jeg, at Europa er det sted i solsystemet, hvor vi har størst 
chance for at finde tegn på liv. Endda i nulevende form og ikke bare som 
forsteninger. 

Når vi taler om liv, så har kæmpeplaneten Jupiter og dens måner dog samme 
problem som Saturn. På grund af deres afstand til Solen modtager de 
betydeligt mindre solenergi end Jorden. 

Europa har dog en anden energikilde, en indre glød om du vil. Månen æltes 
nemlig af tidevandskræfter skabt af Jupiters enorme tyngdekraft. 


JENS KERTE 

Det har ført til dannelsen af et ocean af saltvand under månens kilometertykke 
panser af is. (...) 

Europa er et dynamisk sted, hvor der er energi nok til at drive en form for 
dybfrossen geologi. Dermed er der måske også mulighed for at skabe og 
vedligeholde biologiske processer. (...) Galileo-sonden har opdaget rødlige 
pletter og kuppelformede forhøjninger på månens overflade. Disse 
uregelmæssigheder tyder på > at materiale fra månens indre presses op mod 
overfladen. Det har imidlertid været vanskeligt at forklare, hvordan store, 
varmere isklumper fra selve saltvandshavet under Europas overflade kan 
trænge op gennem den overliggende iskappe, der formodes at være 20 km 
tyk. (...) 

Hvis strukturerne på Europas overflade virkelig er materiale fra dybet - fra det 
formodede saltvandsocean - så er der faktisk tale om en form for elevator, der 
løfter materiale op til overfladen. 

Er der opstået liv i Europas saltvandsocean, kan det måske også ad den vej 
finde op til overfladen. Fremtidige rummissioner til Europa behøver således 
ikke at smelte sig gennem 20 km is for at lede efter tegn på liv. Det gælder 
bare om at lande tæt ved en af disse is-elevatorer." 

Dygtig formidling 

Michael Linden-Vørnle arbejder på Tycho Brahe Planetarium og er tilknyttet 
Danmarks Rumcenter, hvor han er involveret i arbejdet med ESA's kommende 
Planck-satellit, der i 2007 skal ud i rummet for at indhente værdifulde data om 
den kosmiske mikrobølgestråling. 

Michael er en helt igennem fremragende foredragsholder og formidler. Mange 
har stiftet bekendtskab med hans formidlingsevner gennem radio og tv eller 
via artikler i »Aktuel Astronomi« eller hans bog fra 2002 »Der var engang et 
univers - jagten på et verdensbillede«. Derfor kan det ikke gå galt, når man 
bygger en interviewbog op omkring samtaler med Michael Linden-Vørnle. 
Bogens bærende kapitler er netop de tre, hvor Jens Kerte stiller Michael de 
væsentlige spørgsmål om livets mysterium på Jorden, livets gemmer i 
solsystemet og livets muligheder i det ydre univers. Det er 
populærvidenskabelig formidling af høj klasse! Store spørgsmål om tro og 
viden, videnskabelige opdagelser og gætterier gøres levende og nærværende, 
så de må vedkomme enhver. Alene disse tre kapitler samt en glimrende 
ordliste og ditto tidslinjer om universet, livet, mennesket, videnskaben, 
rumforskningen og fremtiden gør bogen alle pengene værd. 

Ufo-vrøvl og sludder 

Bogen har desværre et svagt, afsluttende kapitel »Rumvæsner på Jorden«. 
Formålet med kapitlet er ikke åbenlys. Det bringes lidt umotiveret - måske 
som en slags letfordøjelig og fornøjelig dessert? Jens Kertes formål med 
kapitlet er tilsyneladende at konkludere med religionsforskeren Mikael 
Rothsteins ord, at „der i disse år ingen grænser er for, hvad man må forvente". 
Men kapitlet er desværre blevet et forsøg på at fortælle ufologiens lange og 
brogede historie. I sig selv et håbløst projekt på 14 sider, hvor småtossede og 
selvoptagede personligheder, bibelske „ufoer", en sindsyg ufo-kult, Roswell- 
hændelsen, ud-af-kroppen-oplevelser, J. Allen Hynek m.m. røres sammen i en 
noget ufordøjelig spaghetti-ret. 



George Adamski og Erich von Dåniken præsenteres, så man tror, at de to 
arbejdede tæt sammen - trods det at de slog deres folder i hver deres 
verdensdel, havde forskellige udgangspunkter og „missioner", og at det 
teosofisk-orienterede, rumbrødre-sludrechatol George Adamski døde, 3 år før 
Erich von Dåniken udgav sit første astroarkæologiske tankespind i bogform. At 
de to herrer satte gang i en verdensomspændende bevægelse er nok også en 
mild overdrivelse. 

Efter en summarisk gennemgang af Roswell-hændelsen skriver Kerte, at efter 
hændelsen blev omtalt i det lokale dagblad i juli 1947: „... gik især ufologer i 
alle lande grassat > og snart hed det sig i aviser; tidsskrifter og bøger, at 
militærpersonellet havde fundet og gemt ligene af fem små rumvæsener af 
vejen. Substansen i beretningen er ifølge grundig research foretaget af Time 
Magazine i 50-året for The Roswell Incident i 1997, at det var en af 
flyvevåbnets hemmelige spionballoner, der faldt til jorden under en 
prø veopsendelse". 

Nej! Roswell-historien „døde" faktisk allerede i 1947. Ikke en kæft gad 
beskæftige sig med historien, endsige huske den. Først i 1980, da Charles 
Berlitz (som aldrig har ladet sin fantasi distrahere af kolde facts) udgav en bog 
om Roswell-nedstyrtningen, hvor han tilsyneladende havde støvet vidner op 
(eller opfundet dem selv), blev historien genoplivet og tog form påny. Siden 
1980 er en lille lokal nedstyrtnings-steds-industri opstået i ørkenbyen Roswell, 
og det ene vidne efter det andet har efter mere end 50 år pludselig fået en 
fantastisk skarp hukommelse, der rummer detaljer om ikke blot én 
nedstyrtning, men adskillige. Der styrtede ganske rigtigt flere ting ned i 
Roswell - fx en Mogul-ballon - men ingen rumskibe. 

Og nej! Time Magazine kan ikke tage æren for, at vi i dag ved noget håndfast 
om, hvad der faktisk skete i Roswell i 1947. Time Magazine gengiver blot 
resultaterne af andres efterforskning. 

Militærhistorikere, ufo-interesserede m.fl. har i årevis gravet i arkiver m.m. og 
offentliggjort de nøgne (og kedelige) facts i bogform, på nettet og i utallige 
artikler. Time Magazine står på skuldrene af disse ildsjæle. Fair nok, men æres 
dem, som æres bør. 

Så, spring dette sidste kapitel over, køb bogen og nyd resten af »Universet - 
dødt eller levende?« 

Jens Kerte har også skrevet bøgerne: 

»Mars og Marsmanden - på rejse til Den Røde Planet med Jens Martin 
Knudsen« 

»Holgers Univers«. 

»Universet - dødt eller levende. På jagt efter liv i rummet med Michael Linden- 
Vørnle« udkom den 14. juni på Aschehoug Dansk Forlag A/S. Bogen er på 221 
sider og koster 249,00 kr. 



UFO-arkiv online 

Indtil i dag har adgangen til det amerikanske flyvevåbens ufo¬ 
arkiv været en fornøjelse for de få udvalgte: de forskere, som var 
i stand til at købe den dyre samling af mikrofilm fra 
Nationalarkivet (National Archives, NARA), eller som kunne 
udføre deres forskning i fjerntliggende arkiver på 

regeringskontorer. Men takket være en ny hjemmeside er der nu 
gratis adgang til tusindvis af sider fra flyvevåbnets ufo-arkiv. Alle 
interesserede kan læse dokumenterne ved at besøge Blue Book 
Archive på adressen: www.bluebookarchive.org 
For at gøre adgangen til dokumenterne så nem som muligt, ligger alle 
dokumenter i pdf-format. Det forbedrer dokumenternes læsbarhed samtidig 
med, at de bliver lettere at printe og udveksle med andre via e-mail. 

På nuværende tidspunkt 

UNCLASSIFIED 


STATUS REPORT 


PROJECT BLUE BOOK - REPORT NO. S 


FORMERLY PROJECT CRUDGE 


PROJECT NO 1007) 
Il DECEMBER if»l 


indeholder Blue Book 
Archive mere end 18.000 
sider, hvilket udgør omkring 
10% af Nationalarkivets 94 
ruller mikrofilm fra Blue 
Book. Hver filmrulle 
indeholder ca. 1.000 sider. 
Takket være hjælp fra 
samarbejdspartnere i 

Italien, Sverige og USA 
bliver der konstant lagt nye 
ruller ud på nettet. Med 
tiden vil Blue Book Archive 
også omfatte mikrofilm fra 
Project Sign og mikrofilm 
fra det for nyligt opdagede 
og uredigerede Blue Book 
arkiv på Maxwell Air Force 
Base. 

Det er håbet, at når 
adgangen til mikrofilmene 
bliver gjort lettere, vil en ny 
generation af akademikere 
gå i gang med seriøs ufo¬ 
forskning. 

Bag den nye hjemmeside 
står William M. Wise, Jan 
Aldrich, Brad Sparks og 
Tom Tulien. De bakkes op af medlemmer fra de amerikanske organisationer 
Project 1947 og Sign Historical Group samt af Archives for UFO Research i 
Sverige og CISU i Italien. 

Blue Book Archive modtager støtte til projektet på deres hjemmeside og ved 
salg af cd-rom'er med mikrofilm-scanninger. 

Blue Book Archive: www.bluebookarchive.org 


AIR TECHNICAL INTELLIGENCE CENTER 

WRIGMT-PATTERSON AIR FORCE BASE 
OtilO 





Rapporter om ukendte objekter på himlen blev først kendt af den brede, 
amerikanske offentlighed i 1947, da 9 objekter i formation blev observeret af 
en pilot den 24. juni 1947. Observationen fik heftig presseomtale, hvilket i de 
følgende måneder afstedkom mange observationer. I begyndelsen indsamlede 
det amerikanske flyvevåben observationsrapporterne for at analysere dem 
under Project Sign (1948-1949). Arbejdet blev ført videre i Project Grudge 
(1949-1952) og endeligt afsluttet i Project Blue Book (1952-1969). I alt 
12.618 rapporter blev indsamlet på de 22 år. Heraf forblev 701 uopklarede, 
dvs. blev kategoriseret som rapporter om UFO'er (Uidentificerede Flyvende 
Objekter). 


Der er en ufo i mit maleri! 

Af Massimo Polodoro 

Ufoer blev også set af vores forfædre! Dette er en af de typiske 
påstande, man finder i bøger af Erich von Dåniken, Peter 
Kolosimo og lignende forfattere. Og beviset for det? En masse 
mærkelige objekter gengivet i malerier af nogen af verdens 
største kunstnere. 


Madonnas rumskib 



Et typisk eksempel er 
Madonna con Bambino e 
San Giovannino (Madonna 
med Sankt John som Barn), 
som tilskrives enten 
Sebastiano Mainardi eller 
Jacobo del Sellaio. Maleriet 
er fra slutningen af det 
femtende århundrede og 
udstilles nu i Sala d'Ercolo i 
Palazzo Vecchio, Firenze. 

Undersøger man det, ser 
man i den øvre baggrund, 
bag Madonnaen, en 
mærkelig oval form, som 
hænger frit i luften. Nogle 
ufologer beskriver det 
som „et luftbårent objekt, 
blygrå i farve, hældende 

skråt til bagbords, bærende »Madonna con Bambino e San Giovannino« 
en ,kuppel' eller et ,lille (Madonna med Sankt John som Barn). Bemærk 
tårn', og som åbenbart kan „objektet" bag madonnaen og manden, der 
identificeres som en oval- tilsyneladende betragter objektet. 

formet, flyvende konstruktion i bevægelse". 

Men for at forstå, hvad dette og andre ældre malerier i virkeligheden gengiver, 
er det vigtigt at lære, hvordan tidligere tiders kunstnere faktisk arbejdede. 




„Ingen af dem, der vælger at se ufoer i malerier", siger den italienske 
kunstekspert Diego Cuoghi, „ forsøger nogensinde at forstå den virkelige 
symbolisme i de mærkelige ting, man finder i kunsten fra denne periode, og 
antager dem derfor for at være realistiske skildringer af uidentificerede 
objekter, som er blevet iagttaget". 



To detaljer fra »Madonna con Bambino e San Giovannino«. 

Objektet i Mainardis maleri er en „strålende sky". „Dengang", siger 
Cuoghi, „var motivet for malerier næsten udelukkende af religiøs natur, og i 
tilfældet med,tilbederne', som Mainardis, forekom der ofte en engel på himlen, 
eller som nogle apokryfe evangelier udtrykker det: en glødende sky. Et andet 
eksempel af samme type er Nativity of Lorenzo Monaco". 

I den højre side af maleriet ses en lille mand, som beskytter sine øjne, mens 
han kigger imod himlen. Det er et andet typisk element i sådanne malerier. 
Men denne mand synes ikke at kigge på den strålende sky, men i stedet mod 
[Jesu] Fødselsstjerne og tre andre små stjerner (eller flammer) yderst til 
venstre - et symbol på „Madonnaens trefoldige jomfruelighed" (før, under og 
efter den jomfruelige fødsel). 






Crivellis ufoer 


I Carlo Crivellis Annunciazione 
(Bebudelse) - et maleri fra 1486 
som nu udstilles i National 
Gallery i London - mener nogen 
at se en ufo på himlen, og at der 
fra den går en lysstråle ned og 
berører Jomfru Marias hoved. 
Alle de reproduktioner, som 
bruges til at fremme det 
mystiske, gengiver detaljerne i 
en meget ringe kvalitet. Men det 
burde være nok at besøge 


galleriet eller kigge på en bedre 
gengivelse af maleriet for at 
opdage, at der overhovedet ikke 



„Det er 
en 
hvirvel 
af 

engle i 
skyern 
e", 

maleri er i virkeligheden siger 
en hvirvel af engle. Cuoghi 

, „en meget almindelig 
kunstnerisk fremgangsmåde til at 
vise Guds tilstedeværelse , og det 
kan ses i mange religiøse 
malerier fra Middelalderen og 
Renæssancen , som i Correggios 
fresko i Parma Kuplen eller i 
Gustave Dorés kobberstik af 
Canto XXI fra Dantes Paradiso i 
hans værk Den Guddommelige 
Komedie, men først og fremmest 
i de fleste gengivelser af 
Bebudelsen og Kristi dåb". 



»Annunciazione« (Bebudelse) af Carlo 
Crivelli (1430-1495). 































Gustave Dorés kobberstik Fredelige spir og klokketårne kan 
af Canto XXI fra Dantes udlægges om truende atommissiler. 
»Paradiso«. 


Et andet maleri af Crivelli, Madonna con Bambino (Madonna med Barn) ved 
Pinacoteca ved Ancona, bliver af nogle anset for at vise „objekter meget lig 
moderne atommissiler parat til affyring"! 



»Madonna con Bambino« (Madonna med Barn) med en detalje, som 
fortolkes som atommissiler! 

Men de, der fremsætter sådanne påstande, har aldrig givet sig tid til at 
researche i kunstnerens liv, hans arbejde, eller det sted hvor maleriet 
oprindelig blev udstillet. Det ville være nok blot at sammenligne med andre 
malerier af samme kunstner for at slå fast, at "missilerne" faktisk er spir og 
klokketårne, som dem der forekommer i næsten alle Crivellis malerier. Man 
kan ikke blot give en moderne fortolkning af begivenheder og afbildninger 
uden for deres oprindelige sammenhæng. 





Et andet eksempel på fortolkning af begivenheder og afbildninger uden for deres 
oprindelige sammenhæng er det berømte relief på sarkofaglåget i Palenque, som 
ifølge von Dåniken og andre viser en astronaut, men i virkeligheden er en 
afbildning af mayakongen Pakal. 


Guds sputnik 

Santissima Trinitå (Den Hellige Treenighed) af Bonaventura Salimbeni (1595), 
som nu befinder sig i St. Peters Bassilika i Montalcino, er et af de mest 
berømte malerier, som gengiver en „ufo". Det mystiske „kugleformede objekt 
med antenner", som dukker op mellem Kristus og Gud, har man tit refereret til 
som „Montalcinos sputnik" på grund af dets lighed med den gamle sovjetiske 
satellit. 
















































































»Santissima Trinitå« (Den Hellige Endnu en afbildning af Skabelsens 
Treenighed) af Bonaventura Globe. 

Salimbeni (1595). 

Men sandheden er, at globen repræsenterer Skabelsen med Solen øverst og 
Manen nedenfor til venstre (nogle fortolker det som et periskop på satellitten). 
Faktisk er „antennerne" to sceptre, som holdes af hhv. Kristus og Gud. 

Den samme type astronomiske afbildning af Skabelsens Globe genfindes i et 
maleri af Pieter Coecke, som gengiver Treenigheden og nu udstilles på Prados 
Museum i Madrid. Også her er det muligt at se Solen og Jorden med en kegle 
af skygge og med Månen som det mindste objekt nedenunder. 

„Gengivelsen af Solen og Månen", fortsætter Diego Cuoghi, „ har jævnligt 
misledt nogle ufologer, som komplet har misforstået meningen. Således viser 
fx de fleste malerier af korsfæstelsen og mosaikker i byzantinsk stil de samme 
mærkelige , objekter' på begge sider af korset: Solen og Månen - ofte 
repræsenteret som et menneskeligt ansigt eller figur". 

Et eksempel på dette er freskoen »Kristi Korsfæstelse« fra det sjette 
århundrede, som man finder på væggen i Visoki Decani Klosteret i Kosovo. 
Nogle har tolket Solen og Månen som „rumskibe med en besætning". „Kun de, 
der ikke kender til den kunstneriske symbolisme fra denne tid", siger 





Udsnit af Paolo Uccellos »Tebaide«. Hatten bliver lidt tydeligere på en kraftig 
forstørrelse. 

I Paolo Uccellos Tebaide (også kendt som Scene di Vita Ermetica, eller »Scener 
fra Livet i et Kloster«), som hænger i Gallerie dell' Accademica i Firenze, 
hævder nogen at se „et objekt som en tallerken , hængende frit i luften og 
forsynet med en rød kuppelformet overbygning. Den røde farve gør, at 
objektet træder tydeligt frem på den mørke baggrund. Den dynamiske 
bevægelse af et flyvende objekt gengives ved hjælp af lette, røde penselstrøg, 
som giver en effekt af en hurtig drejning". 

Man kan ikke lade være med at smile ad en sådan 
beskrivelse. 

Når man ser hele maleriet (og ikke kun zoomer 
ind på det røde objekt) er det ganske klart, at 
objektet befinder sig inde i en hule, som er i 
området neden under korsfæstelsen, og at det i 
virkeligheden er en stor rød hat, som tilhører St. 
Jerome, der beder foran den korsfæstede Kristus. 
Den første, der skrev om St. Jerome, var 
Giovanni di Andrea fra Bologna, og i hans værker 
tager legenderne overhånd over de historiske 
kendsgerninger. 

På dette våbenskjold ses Denne forfatter gav præc j se detaljer om, hvordan 

gengivet i Paolo Uccellos kunstnere skulle afbilde helgenen: „Cum capello, 
»Tebaide« quo nun ca rdinales utuntur, deposito, et leone 

mansueto". (Med en hat af den type der stadig er 
på mode blandt kardinaler, placeret på jorden som udtryk for den ydmyge 
holdning hos St. Jerome, der udtrykker en undskyldning for ikke at handle). 
Den pågældende hat er med på forskellige gengivelser af helgenen. 



Ufo-invasion 

Der findes to andre berømte malerier, som siges at gengive ufoer. Det ene er 
»Jesu Dåb« af Aert DeGelder. Maleriet befinder sig i dag på Fitzwilliam Museum 
i Cambridge, og en ufo lyser ned fra en position over Kristi dåb. Faktisk er 
„tingen" på himlen ikke en flyvende tallerken, men en cirkel af lys med en due 
inden i, hvilket er en typisk gengivelse af Helligånden. Scenen gengiver 
nøjagtig evangeliernes beskrivelse og findes på mange andre malerier fra 
samme tid. 



Det andet ufologiske maleri er Miracolo della neve (Sneens Mirakel) af Masolino 
Da Panicale, malet i 1428 og nu udstillet på Museo Nazionale di Capodimonte i 
Napoli. Her kan fortalerne for det mystiske se en „ufo-invasion" på himlen. Men 
de linseformede skyer er ikke så ualmindelige i kunstværker fra det femtende 
århundrede. 

„Det er en ikke-realistisk måde at gengive skyer på", siger Cuoghi, „en sådan 
ikke-realisme ses i hellig kunst i den første halvdel af det femtende 

århundrede". 

Hvad angår den begivenhed, som maleriet gengiver - et snefald i august - så 
kan det selvfølgelig ses som en ekstraordinær begivenhed, men ikke en umulig 
en. Ekstraordinære atmosfæriske begivenheder af denne type er nogle gange 
registreret i Italien. Snefald uden for sæsonen fandt sted på søsiden af 

Calabria den 12. maj 1755; i Lunigiana den 1. juli 1756; i Bologna den 1. juni 

1481 og for nylig i Prato den 5. august 2000. Erindringerne om sådanne 

ekstraordinære begivenheder kan let sive ned gennem århundrederne og få 
tillagt detaljer og omstændigheder og på denne måde blive omdannet til 
„sneens mirakel". 

Aliens overalt! 

„De metoder, der bruges af de såkaldte ufo-jægere", konkluderer 
Cuoghi, „kræver overhovedet ingen viden om kunsthistorie. Alt, hvad man 
behøver, er at tage en bog med reproduktioner af malerier - helst hvis de 
stammer fra før det syttende århundrede - og forsøge at finde hvert lille 
objekt, der er linseformet. På denne måde vil man ikke få problemer med at 
lokalisere elementer, som forekommer bizarre og uden for sammenhængen. 
Nu behøver man så blot at påstå, at disse objekter er uforenelige med tiden, 
stedet og kunstværkets kontekst, og så kan man let klassificere dem som 
, fremmede' eller ^identificerede'. Og nu kan man så kalde sig selv en ,historisk 
ufo ekspert'!" 

Kilde: 

Skeptical Inquirer, maj/juni 2005 
Oversættelse: Peder Schultz 

Massimo Polidoro studerer paranormale fænomener, er forfatter og forelæser 
samt grundlægger og leder af det italienske, skeptisk orienterede CICAP. Hans 
hjemmeside er www.massimopolidoro.com 


Læs mere 

Matthew Hurley har en tilsvarende meget 
positivt indstillet hjemmeside om emnet på: 

www.ufoartwork.com/ 

- ligesom han har skrevet en flot bog om 
emnet: »The Alien Chronicles«. 

Matthew Hurley konkluderer i kapitlet om 
ufoer i religiøs, vesteuropæisk kunst: 

„...Hvis disse billeder af ufoer ikke er 
personlige observationer nedfældet på lærred 
og gobeliner, kan de så stamme fra vores 
kollektive underbevidsthed, sådan som Jung 
påstod? Ét scenarie er, at kunstnerne 
observerede ufoer og ønskede at gengive dem 
i deres værker til glæde for kommende 
generationer..." 

Diego Cuoghis flotte hjemmeside med et 
detaljeret studie af ufoer i antikke 

www.sprezzatura.it/Arte/ 

Arte_U FO_eng. htm 

Mars-svindel på 
Internettet 

Af Tony Phillips 

Der er gang i rygterne! Du har måske hørt det ved et grillparty eller ved en 
familie-komsammen. Det er også sandsynligt, at du har læst det på 
internettet. Rygter siger, at: 

• „Den røde Planet bliver meget iøjnefaldende." 

• „Jorden nærmer sig Mars, og afstanden mellem de to planeter bliver den 
korteste i historien." 

• „Den 27. august vil Mars være lige så stor som fuldmånen." 

• „Ingen, der lever i dag, vil nogensinde opleve det igen." 

Dette er små bidder fra den vidt udbredte e-mail. Kun den første sætning er 
korrekt. Den røde Planet vil blive iøjnefaldende. Resten er fup! 

Her er det korrekte: Jorden og Mars er tættest på hinanden dette år den 30. 
oktober kl. 03.19 (Universal Time). Afstand: 69 millioner kilometer. For det 
blotte øje vil Mars ligne en klar, rød stjerne - en lille plet lys - absolut ikke på 
størrelse med fuldmånen. 



Skuffet? Det skal du ikke være. Hvis 
Mars virkelig var så tæt på, at den 
kunne konkurrere med Månen, ville 
dens tyngdekraft ændre Jordens 
kredsløb og udløse voldsomme og 
forfærdelige tidevandskræfter. 

69 millioner km er også godt nok. På 
den afstand vil Mars være tydeligere 
end alt andet på himlen - lige bortset 
fra Solen, Månen og Venus. Mars' 
synlige magnitude er den 30. oktober 
2005 omkring -2,3. Selv uøvede 
iagttagere vil bemærke, når Mars 
dukker op. 

Du husker måske et andet tæt møde 
med Mars for omkring to år siden, den 
27. august 2003. Det var det tætteste, 
Mars havde været på Jorden i historisk 
tid, og millioner af mennesker så, at afstanden mellem Jorden og Mars 
skrumpede ind til 56 millioner km. Oktober-mødet på 69 millioner km er noget 
i samme retning. For den utrænede observatør vil Mars være lige så klar og 
smuk i 2005, som den var i 2003. 

Mars er allerede meget iøjnefaldende. Selv i et lille teleskop kan du se den 
klare iskalot på sydpolen og mørke markeringer på planetens overflade. En dag 
vil mennesker gå på disse mørke markeringer, undersøgende og udforskende, 
måske udføre minedrift i isen i polaregnene for at skaffe forsyninger til deres 
bosættelser. 

Det er et af hovedmålene i NASA's »Vision for Space Exploration«: at vende 
tilbage til Månen, besøge Mars og rejse længere ud. 

Kilde: 

www.space.com, 8. juli 2005 
-/for 



Mars • February 1995 HST • WFPC2 

PR9S-17 • ST Scf OPO - March 21. 1995 
P. James (U Tolado>, S. Lee <U CO>. NASA 




Læsertilbud 


Forårsrengørin 



Vi har ryddet op i et af SUFOI's arkiver og fundet en masse godbidder: 
Sjældne årgange af UFO-Nyt, for længst udsolgte danske ufo-bøger og et par 
eksemplarer af den filmplakat, som blev produceret, da filmen »Nærkontakt af 
Tredie Grad« havde premiere i Danmark i slutningen af 1970'erne. Alle 
materialerne sættes nu til salg, og en komplet liste ses på bestillingskuponen 
sidst i denne UFO-MAIL. Men vær hurtig! Flere af bøgerne og de fleste gamle 
årgange af UFO-Nyt har vi kun 1 ex. af! Bemærk, at da både blade og bøger er 
gamle, kan sider være gulnede, have æselører, være løse o.lign. 















Denne plakat er i formatet 80 x 60 cm og fremstillet til SUFOI's 40 
jubilæum. Prisen er kr. 50,00. 

Denne originale filmplakat er i formatet 80 x 120 cm og koster kr. 120,00. 
Giv et bud på UFO-Nyt komplet! 

Det er lykkedes os at samle et komplet sæt af UFO-Nyt fra november 1958 til 
og med UFO-Nyt 2004. Enkelte af de første numre findes kun som fotokopi. Du 
kan sikre dig denne unikke samling ved at sende dit bud til UFO-Nyts 
redaktør Kim Møller Flansen. 

Samlingen går til den læser, som giver det højeste bud over kr. 2.200,00. Fiver 
læser må indsende ét bud, og det skal være Kim Møller Flansen i hænde senest 
1. oktober 2005. Årgangene sælges kun samlet, og portoen er betalt. 


Bestillingskupon 

Alle materialer bestilles ved at tage et print af denne kupon og udfylde med 
navn og adresse. Sæt kryds ved de ønskede materialer og send kuponen til: 
SUFOI 

Postboks 95 

6200 Aabenraa 

Ved bestillinger på kr. 250,00 og derover fremsendes faktura. 
Dertil kommer (ekspedition/porto på kr. 35,00) - uanset hvor meget du 
bestiller. 




NAVN: 

ADRESSE: 


UFO-Nyt 

nov. 1958-59 

kr. 

130,00 

UFO-Nyt 

1960 

kr. 

125,00 

UFO-Nyt 

1961 

kr. 

125,00 

UFO-Nyt 

1962 

kr. 

125,00 

UFO-Nyt 

1963 

kr. 

125,00 

UFO-Nyt 

1964 

kr. 

125,00 

UFO-Nyt 

1965 

kr. 

125,00 

UFO-Nyt 

1966 

kr. 

120,00 

UFO-Nyt 

1967 

kr. 

120,00 

UFO-Nyt 

1968 

kr. 

120,00 

UFO-Nyt 

1969 

kr. 

120,00 

UFO-Nyt 

1970 

kr. 

115,00 

UFO-Nyt 

1971 

kr. 

115,00 

UFO-Nyt 

1972 

kr. 

115,00 

UFO-Nyt 

1973 

kr. 

115,00 

UFO-Nyt 

1974 

kr. 

115,00 

UFO-Nyt 

1975 

kr. 

115,00 

UFO-Nyt 

1976 

kr. 

115,00 

UFO-Nyt 

1977 

kr. 

115,00 

UFO-Nyt 

1978 

kr. 

115,00 

UFO-Nyt 

1979 

kr. 

115,00 

UFO-Nyt 

1980 

kr. 

110,00 

UFO-Nyt 

1981 

kr. 

110,00 

UFO-Nyt 

1982 

kr. 

110,00 

UFO-Nyt 

1983 

kr. 

110,00 

UFO-Nyt 

1984 

kr. 

110,00 

UFO-Nyt 

1985 

kr. 

110,00 

UFO-Nyt 

1986 

kr. 

110,00 

UFO-Nyt 

1987 

kr. 

110,00 

UFO-Nyt 

1988 

kr. 

110,00 

UFO-Nyt 

1989 

kr. 

110,00 

UFO-Nyt 

1990 

kr. 

105,00 

UFO-Nyt 

1991 

kr. 

105,00 

UFO-Nyt 

1992 

kr. 

105,00 

UFO-Nyt 

1993 

kr. 

105,00 


Det Ukendte 1. årgang (1978-79), 6 numre kr. 150,00 

Det Ukendte 2. årgang (1979-80) 6 numre kr. 150,00 

Willy Wegner: Dansk UFO-Litteratur 1946-1970, 273 sider kr. 139,00 

Willy Wegner: Dansk UFO-Litteratur 1971-1979, 295 sider kr. 110,00 

Willy Wegner: UFO-landinger i Danmark, 111 sider kr. 25,00 

Willy Wegner: Ufonauter, 20 sider kr. 15,00 






Per Andersen: Cheops, Pi og Talmanipulationer, 40 sider 
Per Andersen: Projekt UFODATA, 38 sider 

Per Andersen: Tidsloven. UFO-fænomenets tidsfordeling, 46 sider 
Kim Møller Hansen: UFO'er over New Zealand, 71 sider 
Kim Møller Hansen: Bortført - Travis Walton Sagen, 65 sider 
Kim Møller Hansen: UFO Sløring, 70 sider 
Kim Møller Hansen: Piloter ser UFO'er, 72 sider 
Studiekredsheftet - Orientering om emnet ufo'er, 3. udgave, 28 
sider 

John Keel: UFO-sagen er mere end observationer, 38 sider 
Birgit Thiede: Jordiske flyvende tallerkener, 50 sider 
Poul M. Frederiksen: Videnskaben og folkets øjne, 268 sider 
UFO og videnskaben, 131 sider 
UFOs i fokus, 180 sider 

Pedersen & Kjems: UFO-orientering (1969), 120 sider 

UFO-orientering (1966), 60 sider 

UFO-billedhefte (1966), 40 sider 

Olavo T. Fontes: Trinidade observationerne, 30 sider 

McDonald: UFOer - det største videnskabelige problem i vor tid? 

64 sider 

Edward J. Ruppelt: Mantell-sagen, 12 sider 

Sherman J. Larsen: UFO'ertæt på, 92 sider 

Klaus Aarsleff: Det magiske menneske, 91 sider 

Åge Skjeldborg: På sporet af ufonauten, 288 sider 

Edward J. Ruppelt: Mantell-sagen, 12 sider 

Sherman J. Larsen: UFO'ertæt på, 92 sider 

Klaus Aarsleff: Det magiske menneske, 91 sider 

Åge Skjeldborg: På sporet af ufonauten, 288 sider 

Frank Edwards: Flyvende tallerkener - En alvorlig sag, 248 sider 

Plakater 


kr. 25,00 
kr. 25,00 
kr. 35,00 
kr. 45,00 
kr. 45,00 
kr. 55,00 
kr. 55,00 

kr. 15,00 

kr. 35,00 
kr. 35,00 
kr. 75,00 
kr. 35,00 
kr. 50,00 
kr. 40,00 
kr. 40,00 
kr. 40,00 
kr. 30,00 

kr. 40,00 

kr. 10,00 
kr. 35,00 
kr. 35,00 
kr. 45,00 
kr. 10,00 
kr. 35,00 
kr. 35,00 
kr. 45,00 
kr. 55,00 


Plakat. UFO'er, farve, 80 x 60 cm kr. 50,00 

Filmplakat. Nærkontakt af Tredie Grad, farve, 80 x 120 cm kr. 120,00 
GRATIS ved køb af andre materialer 

Når du ser et stjerneskud - guide til identificering af himlens fænomener 

Til det samlede beløb lægges kr. 30,00 i porto/ekspedition. Alle priser er inkl. 

moms. 

Materialerne kan kun købes ved at bruge kuponen i denne UFO-MAIL - og kun 
så længe lager haves. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



